**Önismeret/Drámajáték**

**1-4. évfolyam**

A tematikai egységek áttekintő táblázata

1. évfolyam

|  |  |  |
| --- | --- | --- |
| 1. | Érzékelés - megjelenítés | 6 óra |
| 2. | Társas kapcsolatok - tevékenységek | 5 óra |
| 3. | Önkifejezés | 4 óra |
| 4. | Megismerés – feldolgozás - befogadás | 3 óra |
|  | Összes óraszám | 18 óra |

2. évfolyam

|  |  |  |
| --- | --- | --- |
| 1. | Érzékelés - megjelenítés | 5 óra |
| 2. | Társas kapcsolatok - tevékenységek | 5 óra |
| 3. | Önkifejezés | 4 óra |
| 4. | Megismerés – feldolgozás - befogadás | 4 óra |
|  | Összes óraszám | 18 óra |

3. évfolyam

|  |  |  |
| --- | --- | --- |
| 1. | Érzékelés - megjelenítés | 5 óra |
| 2. | Társas kapcsolatok - tevékenységek | 5 óra |
| 3. | Önkifejezés | 4 óra |
| 4. | Megismerés – feldolgozás - befogadás | 4 óra |
|  | Összes óraszám | 18 óra |

4.évfolyam

|  |  |  |
| --- | --- | --- |
| 1. | Érzékelés - megjelenítés | 4 óra |
| 2. | Társas kapcsolatok - tevékenységek | 4 óra |
| 3. | Önkifejezés | 5 óra |
| 4. | Megismerés – feldolgozás - befogadás | 5 óra |
|  | Összes óraszám | 18 óra |

**Az Önismeret/Drámajáték alapjai:**

A Nemzeti alaptanterv 2020. évi módosítását követően a sportiskolák új tárgyakat illesztettek kerettantervükbe. Az Önismeret/Drámajáték a korábbi Küzdelem és játék tantárgy folytatásaként kerül be a sportiskolai oktatás-nevelés menetébe. Ebben a tantárgyban túl kell lépnünk a hagyományos tanár-diák viszonyrendszeren és egy gyerekekkel együttműködő, velük közösen tevékenykedő, őket partneri viszonyban irányító szerepkörbe kell eljutnunk.

**Az Önismeret/Drámajáték tárgy célja:**

* A gyerekek az önismeret alapjaként ismerjék meg adottságaikat, képességeiket.
* A gyermeki énkép kialakítása, amely folyamatosan változik a környezet hatására. Az énkép és az énkonzisztencia fejlesztése.
* A gyerekek legyenek tisztában céljaikkal, érdeklődési köreikkel, mérjék fel kitartásukat, akaraterejük mértékét.
* A gyerekek ismerkedjenek meg érzékszerveikkel, azok fontosságával.
* A gyerekek mélyebb szintre jussanak önmaguk megismerésében, ismerjék meg saját vágyaikat, viselkedésük okait.
* A gyerekek kezdjék el tudatosan vizsgálni, viselkedésük összhangban áll-e céljaikkal, szándékaikkal.
* A gyerekek kezdjék el vizsgálni, hogy a mások által róluk kialakított kép mennyire van összhangban a saját énképükkel.
* Pozitív szociális tükör kialakítása. A pozitív és negatív hatások kezelése. Tudjanak alkalmazkodni ezekhez, kialakuljon konfliktuskezelésük, bátran nézzenek szembe problémáikkal.
* A gyerekek aktivitásának serkentése, önálló gondolkodásuk fejlesztése.
* A gyerekek beszédének, annak tisztaságának fejlesztése, kifejezőképességük csiszolása, kommunikációjuk magasabb szintre emelése.
* A gyerekek testi, térbeli mozgásbiztonságának, idő-, és ritmusérzékének javítása.
* A gyerekek élvezzék a játékokat, örömüket leljék saját tevékenységükben és a társaikkal történő közös feladatmegoldásokban.
* Kapcsolatkialakító képességük fejlődjön, lépjenek előre az együttműködés és társaik elfogadása terén.

**Az Önismeret/Drámajáték tantárgy oktatási módszerei:**

A tantárgy oktatási módszerei hasonlóságot mutatnak a régebbi sportiskolai kerettanterv Küzdelem és játék tantárgyának módszereivel, amelyek a Tánc és dráma tantárgy anyagára épültek. Az Önismeret/Drámajáték tantárgyban az önmegismerés alapvető formái a kommunikáció különböző csatornáira épülnek. Használnunk kell a verbális és nonverbális kommunikációt is. A gyerekeket meg kell ismertetnünk önkifejező lehetőségeik széles tárházával. Folyamatosan tevékenykedtetnünk kell egyéni, páros és csoportos feladatokban is. A folyamatot mindenképpen a sikerélményre, a pozitív visszacsatolásra alapozzuk. Tartsuk fenn a motivációt játékokkal, változatos feladatokkal. Hívjuk fel a figyelmet a visszacsatolásra, a saját és a társak tevékenységeinek megfigyelésére, az azokból történő következtetések levonására. A feladatok fontos része kell legyen a játékokat, tevékenységeket követő megbeszélés. Alkalmazhatunk esetmegbeszéléseket, illetve átfogó értékeléseket is. A megbeszélések ne frontálisak legyenek, törekedjünk a közös nyílt pedagógus-gyerek kommunikáció kialakítására. A pozitív értékelések, a hiányterületek feltárása, a siker és kudarc kezelése jó támpontot nyújt a gyerekeknek a továbblépésre, saját szerepük felismerésére, önmaguk jobb megismerésére.

**Az Önismeret/Drámajáték tantárgy értékelése:**

A tanulókat a félév befejezésekor, valamint a tanév végén szövegesen értékeljük. Az értékelésnél tartózkodjunk a metrikus, szintes értékeléstől, soha ne osztályozzunk! Az értékelésnél a részvételt jelezzük, valamint pozitív, személyre szabott szöveges tájékoztatást nyújtsunk a gyerekeknek a sikereikről és jelezzük számukra a fejlesztendő területeket is.

**Az Önismeret/Drámajáték megvalósításának lehetőségei:**

A mai Alfa generáció számára már elengedhetetlen a digitális eszközök használata. A tantárgy feladataihoz kapcsolódóan vetíthetünk filmrészleteket, videókat, használhatunk közösen a gyerekekkel egyéb informatikai eszközöket is. A feladatmegoldásokban szükség van a reflektív pedagógiára. Fel kell ismernünk a problémát, össze kell vetnünk a régebben tapasztalt hasonló esetekkel, rá kell ébrednünk a megoldásra és ezt közvetítenünk kell a gyerekek felé.

Mivel a sportiskolai osztályokban foglalkozunk ezzel a tantárggyal, kézenfekvő a sport szerepének előtérbe helyezése. Ne gondoljuk azonban, hogy csak a sport válhat az önfejlesztés eszközévé. A sportiskolai osztályokba járó gyerekek motivációs bázisaként használhatunk sporttal kapcsolatos eszközöket, filmeket, sportágakat, sporteseményeket arra, hogy könnyebben érzékeltessük az adott feladatot, és annak megoldásait.

Bízzunk a gyerekek kreativitásban, hagyjuk Őket gondolkozni, tevékenykedni. Hívjuk fel figyelmüket arra, hogy nincsenek rossz megoldások, bátorítsuk kommunikációjukat. Nem mindegyik gyerek fog egyforma gyorsasággal, bátorsággal, kreativitással előrelépni az úton. A mi feladatunk, hogy mindenkinek a saját szintjéhez mérve segítsük ebben.

**Az Önismeret/Drámajáték tantárgyi koncentrációi:**

* magyar nyelv és irodalom

Hangképzés, beszéd, kommunikáció, mesevilág megismerése, népmesék, műmesék

* matematika

Összeadások, kivonások, számok rajzolása, mennyiség fogalma, logikai feladatok végrehajtása

* környezetismeret

Testrészek, hangképzés, érzékszervek használata, izmok, állatok, tájak, országok csillagászat, évszakok, hónapok, napok megismerése

* idegen nyelv

Különböző országokban élő népek nyelve, számok idegen nyelven

* történelem

Magyarország kultúrája, népszokásai, más népek szokásai

* vizuális kultúra

Kézzel készített, különböző eszközökkel papírra vetett alkotások

* digitális kultúra

Elektronikus eszközökkel készített rajzok, egyéb munkák, filmek megtekintése

* technika és tervezés

Szabadon tervezett vagy irányított munkák elkészítése, különböző eszközök összeépítése

* etika/hit- és erkölcstan

Alapvető emberi normák, társas kapcsolatok, egymás mellett élés szabályai, ehhez kapcsolódó feladatok, elfogadás, értékteremtés, emberi értékek, tulajdonságok

* ének-zene

Ritmusgyakorlatok, hangképzés, érzékszervek használata

* testnevelés

Mozgásos feladatok, koordináció, téri tájékozódást fejlesztő feladatok

1. **évfolyam**

A tematikai egységek áttekintő táblázata

|  |  |  |
| --- | --- | --- |
| 1. | Érzékelés - megjelenítés | 6 óra |
| 2. | Társas kapcsolatok - tevékenységek | 5 óra |
| 3. | Önkifejezés | 4 óra |
| 4. | Megismerés – feldolgozás - befogadás | 3 óra |
|  | Összes óraszám | 18 óra |

|  |  |  |  |
| --- | --- | --- | --- |
| **Tematikai egység/**  **Fejlesztési cél** | **Érzékelés-megjelenítés** | | **Órakeret**  **6 óra** |
| **Előzetes tudás** | óvodai alapkészségek elsajátítása | | |
| **A tematikai egység nevelési-fejlesztési céljai** | Az érzékszervek és használatuk megismerése.  A ritmus alapjainak elsajátítása. | | |
| **Ismeretek/fejlesztési követelmények** | | | |
| 1. Érzékszervek megismerése:  * látás * hallás * szaglás * ízlelés * tapintás   Érzékszerveket finomító játékok  Egyéni, páros és csoportos feladatok  Improvizatív feladatok eszközzel és eszköz nélkül   1. Ritmuskészség fejlesztése:  * eszköz nélkül különböző testrészekkel   Megőrző és újrateremtő játékok   * emlék ritmusjátékok * fantázia ritmusjátékok   Egyéni, páros és csoportos feladatok | | | |
| **Kulcsfogalmak/ fogalmak** | | látás, hallás, szaglás, ízlelés, tapintás, ritmus | |

|  |  |  |  |
| --- | --- | --- | --- |
| **Tematikai egység/**  **Fejlesztési cél** | **Társas kapcsolatok tevékenységek** | | **Órakeret**  **5 óra** |
| **Előzetes tudás** | óvodai alapkészségek elsajátítása | | |
| **A tematikai egység nevelési-fejlesztési céljai** | A gyerekeknél alakuljon ki az alapvető kommunikációs készség. Legyenek tisztában a kommunikáció, a társsal való kapcsolatteremtés fontosságával. | | |
| **Ismeretek/fejlesztési követelmények** | | | |
| 1. Kommunikációs tevékenység kialakítása:  * verbális kommunikáció * nonverbális kommunikáció  1. Verbális kommunikáció fontossága   Üzenetváltó játékok  Egyszerű kommunikációs játékok  Egyéni, páros és csoportos feladatok  Improvizatív feladatok eszközzel és eszköz nélkül   1. Nonverbális kommunikáció  * rajz * mimika - arcjáték * kézmozdulatok   Üzenetváltó játékok  Egyszerű kommunikációs játékok  Egyéni, páros és csoportos feladatok | | | |
| **Kulcsfogalmak/ fogalmak** | | kommunikáció, beszéd, irányítás, arcjáték, társ | |

|  |  |  |  |  |
| --- | --- | --- | --- | --- |
| **Tematikai egység/**  **Fejlesztési cél** | **Önkifejezés** | | **Órakeret**  **4 óra** | |
| **Előzetes tudás** | Óvodai alapkészségek elsajátítása | | | |
| **A tematikai egység**  **nevelési-fejlesztési céljai** | Az élmények feldolgozása, alkotások készítése, az alkotások megbeszélése következtében a gyerekek énértékelésének és énreprezentációjának fejlesztése. | | | |
| **Ismeretek/fejlesztési követelmények** | | | |
| 1. Mesehős vagy mese szereplő tulajdonságainak:  * elmondása * eljátszása   Egyéni, páros és csoportos feladatok  Improvizatív feladatok eszközzel és eszköz nélkül  A tapasztalatok megbeszélése   1. Mesehős vagy meseszereplő:  * lerajzolása * egyéb alkotás készítése (vágás, ragasztás, legó összerakás, stb.)   Egyéni, páros és csoportos feladatok  Alkotások tapasztalatainak megbeszélése | | | |
| **Kulcsfogalmak/ fogalmak** | | szereplő, alkotás, rajz, kifejezési formák | | |

|  |  |  |  |
| --- | --- | --- | --- |
| **Tematikai egység/**  **Fejlesztési cél** | | **Megismerés – feldolgozás - befogadás** | **Órakeret**  **3 óra** |
| **Előzetes tudás** | | óvodai alapkészségek elsajátítása | | | |
| **A tematikai egység**  **nevelési-fejlesztési céljai** | | A pozitív és negatív tulajdonság különbségének megismerése | | | |
| **Ismeretek/fejlesztési követelmények** | | | | |
| 1. A mese alapjai.   Mese fajtái:   * népmese * műmese   Népmese kiemelése, jellemzői  Meseolvasás- mesemegbeszélés  Mese szereplőinek megismerése   1. Külső és belső tulajdonságok   Pozitív és negatív mesehősök tulajdonságainak összehasonlítása | | | | |
| **Kulcsfogalmak/ fogalmak** | mese, népmese, mesehős, jó tulajdonságok, rossz tulajdonságok | | | | |

**Elvárható eredmények az 1. évfolyam végére:**

Együttműködő részvétel a feladatokban, játékokban.

Alkotó részvétel többféle kreatív feladatban.

Ismerje meg érzékelésének lehetőségeit.

Legyen tisztában a ritmussal, tudjon utánzó feladatokat végrehajtani.

Ismerje a társas viszonyok alapjait.

**2. évfolyam**

A tematikai egységek áttekintő táblázata

|  |  |  |
| --- | --- | --- |
| 1. | Érzékelés - megjelenítés | 5 óra |
| 2. | Társas kapcsolatok - tevékenységek | 5 óra |
| 3. | Önkifejezés | 4 óra |
| 4. | Megismerés – feldolgozás - befogadás | 4 óra |
|  | Összes óraszám | 18 óra |

|  |  |  |  |
| --- | --- | --- | --- |
| **Tematikai egység/**  **Fejlesztési cél** | | **Érzékelés-megjelenítés** | **Órakeret**  **5 óra** |
| **Előzetes tudás** | | az érzékszervek és használatuk ismerete, a ritmus alapjai, ritmuskészség | |
| **A tematikai egység nevelési-fejlesztési céljai** | | Ismerjék meg érzékszerveik használatának előnyeit, tapasztalják meg ezek hiányát. Képesek legyenek a ritmust, mint eszközt használni. | |
| **Ismeretek/fejlesztési követelmények** | | | |
| 1. Érzékszervek gyakorlati használata:  * látás * hallás * szaglás * ízlelés * tapintás   Mire tudjuk használni az életben?   * elméleti tudnivalók * gyakorlati tudnivalók   Mire vezethet az érzékszerv hiánya? – attitűd gyakorlatok  Érzékszerveket finomító játékok  Egyéni, páros és csoportos feladatok  Improvizatív feladatok eszközzel és eszköz nélkül   1. Ritmuskészség fejlesztése:  * eszköz nélkül különböző testrészekkel * eszközzel végrehajtott gyakorlatok   Megőrző és újrateremtő játékok   * emlék ritmusjátékok * fantázia ritmusjátékok   Egyéni, páros és csoportos feladatok | | | |
| **Kulcsfogalmak/ fogalmak** | érzékelés, elfogadás, ritmus, játék | | |

|  |  |  |  |  |  |
| --- | --- | --- | --- | --- | --- |
| **Tematikai egység/**  **Fejlesztési cél** | | **Társas kapcsolatok – tevékenységek** | | **Órakeret**  **5 óra** | |
| **Előzetes tudás** | | alapvető kommunikációs készség, kapcsolatteremtés, társhoz való viszony | | | |
| **A tematikai egység nevelési-fejlesztési céljai** | | A verbális és nonverbális kommunikáció gyakorlati hasznosítási lehetőségeinek megismerése. A társas kapcsolat kialakításának módjai. | | | |
| **Ismeretek/fejlesztési követelmények** | | | | | |
| 1. Kommunikációs tevékenység folyamatossá tétele:  * verbális kommunikáció * nonverbális kommunikáció  1. Verbális kommunikáció hasznossága a mindennapi életben:  * kivel kommunikálok? * mikor kommunikálok? * hol kommunikálok? * miért kommunikálok?   Kommunikációs szituációk eljátszása, megbeszélése  Üzenetváltó játékok  Egyszerű kommunikációs játékok  Egyéni, páros és csoportos feladatok  Improvizatív feladatok eszközzel és eszköz nélkül   1. Nonverbális kommunikáció tárháza:  * rajz * mimika - arcjáték * kézmozdulatok * testbeszéd * egyéb nonverbális jelek  1. írott (szabályozók, utasítók, figyelmeztetők, jelzők) 2. íratlan   Üzenetváltó játékok  Egyszerű kommunikációs játékok  Egyéni, páros és csoportos feladatok | | | | | |
| **Kulcsfogalmak/ fogalmak** | kommunikáció, beszéd, testbeszéd, jelek, alkalmazás, társas kapcsolat | | | | |
| **Tematikai egység/**  **Fejlesztési cél** | | | **Önkifejezés** | | **Órakeret**  **4 óra** |
| **Előzetes tudás** | | | élmények kifejezése, különböző manuális eszközök használata | | |
| **A tematikai egység**  **nevelési-fejlesztési céljai** | | | Egy adott történet önálló, csoportban történő feldolgozása, gyakorlása és kivitelezése. A kreativitás és a felelősségtudat fejlesztése. | | |
| **Ismeretek/fejlesztési követelmények** | | | | | |
| 1. Tapasztalatok alapján pozitív és negatív tulajdonságok gyűjtése a mindennapi életben (a mesék emlékeinek segítségül hívása lehetséges)   A tulajdonságok:   * elmondása * eljátszása   Dramatizáló játékok  Egyéni, páros és csoportos feladatok  Improvizatív feladatok eszközzel és eszköz nélkül  Az elmondottak, eljátszottak tapasztalatainak megbeszélése   1. Pozitív, illetve negatív tulajdonságú személy:  * lerajzolása * egyéb alkotás készítése (vágás, ragasztás, legó összerakás, stb.)  1. Kitalált karakterek eljátszása  * évszakok * hónapok * hét napjai * sporttal kapcsolatos mesés karakterek * egyéb   Egyéni, páros és csoportos feladatok | | | | | |
| **Kulcsfogalmak/ fogalmak** | együttműködés, kreativitás, egyéni felelősség, csapatösszhang, önálló tevékenység | | | | |

|  |  |  |  |
| --- | --- | --- | --- |
| **Tematikai egység/**  **Fejlesztési cél** | | **Megismerés – feldolgozás - befogadás** | **Órakeret**  **4 óra** |
| **Előzetes tudás** | | tulajdonságok felismerése, értékek előtérbe helyezése, kreativitás, ötlet | |
| **A tematikai egység**  **nevelési-fejlesztési céljai** | | A mese és valóság közötti különbség és hasonlóság felismerése, értékek megismerése. | |
| **Ismeretek/fejlesztési követelmények** | | | |
| 1. A mese jellemzőinek megismerése:  * mesehősök * meseszámok * állandó mesei fordulatok  1. A mese típusainak megismerése:  * tanmese vagy hősmese * csalimese * láncmese * állatmese * varázs vagy tündérmese * tréfás mese  1. Meseolvasás- mesemegbeszélés   Mese szereplőinek felsorolása, tulajdonságaiknak rendszerezése  A mese szereplőinek és a valóságban élők tulajdonságainak összehasonlítása  Tanulságok levonása, megbeszélése  Improvizatív feladatok eszközzel és eszköz nélkül | | | |
| **Kulcsfogalmak/ fogalmak** | mese, népmese, mesehős, jó tulajdonságok, rossz tulajdonságok, | | |

**Elvárható eredmények az 2. évfolyam végére:**

Együttműködő részvétel a feladatokban, játékokban.

Alkotó részvétel minden kreatív feladatban.

Tudatosan használja érzékszerveit.

Tudjon különbséget tenni a jó és rossz között.

Legyen igénye a társas kapcsolatokra.